google/wiki40b huggingface dataset:
हीरा लाल शास्त्री

जीवन परिचय

हीरालाल शास्त्री का जन्म 24 नवम्बर 1899 को जयपुर जिले में जोबनेर के एक किसान परिवार में हुआ था। उनकी प्रारम्भिक शिक्षा जोबनेर में हुई। 1920 में उन्होंने साहित्य-शास्त्री की डिग्री प्राप्त की। 1921 में जयपुर के महाराजा कालेज से बी.ए. किया और वे इस परीक्षा में सर्वप्रथम आए।
हीरालाल की बचपन से ही यह उत्कट अभिलाषा थी कि वे किसी गाँव में जाकर दीन-दलितों की सेवा सेवा में अपना सारा जीवन लगा दें। हालाँकि 1921 में वे जयपुर राज राज्य सेवा में आ गए थे और बड़ी तेजी से उन्नति करते हुए गृह और विदेश विभागों में सचिव बने थे, फिर भी 1927 में उन्होंने इस पद से इस्तीफा दे दिया। प्रशासनिक सेवा के दौरान उन्हेंने बड़ी मेहनत, कार्यकुशलता और निर्भीकता से काम किया था।
मिट्टी के प्रकार

कणों (texture) के आधार पर मिट्टी को कई वर्गों में बांटा जा सकता है। मिट्टी के किसी नमूने में उपस्थित विभिन्न खनिज-कणों के आकार के आधार बनाकर यह वर्गीकरण किया जाता है। मिट्टी के मुख्य घटक हैं- महीन पिसे हुए शैल-कण, मृत्तिका (क्ले), जैविक पदार्थ (जैसे विघटित रूप में पौधों के भाग)आदि।

कटिबंधीय मिट्टी

यह मिट्टी जलवायु तथा वनस्पति प्रदेशों के अनुसार पायी जाती है जिसे दो मुख्य भागों में विभक्त किया जाता है- पेडाल्फर और पेड़ोंकाल। पेडाल्फर में एल्युमिनियम तथा लोहा की मात्रा अधिक होती है और यह वन प्रदेशों तथा लम्बी घासों वाले प्रदेशों में विकसित होती है। वनप्रदेश की पेडाल्फर मिट्टियों में पाडजाल, पाडजालिक और लेटराइट मुख्य हैं। लम्बी घास वाले प्रदेशों की प्रमुख मिट्टियां प्रेयरी मिट्टी और लाल तथा पीली मिट्टी हैं। पेडोकाल में कैल्शियम की प्रधानता होती है। इसमें तीन प्रमुख मृदा समूह सम्मिलित हैं- चरनोजम, भूरी स्टेपी तथा मरुस्थलीय मिट्टी। पेडाल्फर तथा पेडोकाल के अतिरिक्त टुंड्रा मिट्टी भी कटिबंधीय मिट्टी है जो अत्यधिक निम्न तापमान के कारण बहुत कम विकसित हो पाती है।

कटिबंधांतरिक मिट्टी

कटिबंधीय मिट्टियों के बीच-बीच में बिखरे रूपों के पायी जाने वाली मिट्टी को कटिबंधांतरिक मिट्टी कहते हैं। इसके ऊपर मुख्यतः मूल चट्टानों, अपक्षय, वाष्पीकरण, जल रिसाव आदि का प्रभाव होता। चूना पत्थर से निर्मित रेंडजीना मिट्टी, लावा से उत्पन्न रेगड़ (काली) मिट्टी इसके उदाहरण हैं।

अपार्श्विक मिट्टी

इस मृदावर्ग पर मिट्टी-निर्माण की किसी प्रक्रिया विशेष का प्रभाव नहीं होता है तथा उनमें विभिन्न संस्तरों का विकास नहीं हो पाता है। जलोढ़, हिमोढ़ तथा वायूढ़ या लोएस इसी प्रकार की मिट्टियाँ हैं जो स्थानांतरित होते रहने के कारण प्रायः पूर्ण विकसित (परिपक्व) नहीं हो पाती हैं।
न्गुएन फु त्रोंग

प्राथमिक और व्यावसायिक जीवन

न्गुएन फु त्रोंग जिला दांग एन, हनोई में पैदा हुए। उन का ताल्लुक़ एक ग़रीब परिवार से है। उन्होंने वियतनाम नेशनल यूनिवर्सिटी, हनोई से 1963 से 1967 तक भाषा ज्ञान पढ़ा। न्गुएन फु त्रोंग औपचारिक रूप से वियतनाम की कम्युनिस्ट पार्टी के सदस्य दिसंबर 1968 में बने। उन्होंने 1967–1973, 1976–1980 और 1983–1996 की अवधियों में वियतनाम की कम्युनिस्ट पार्टी (भूतपूर्व रूप से लेबर पार्टी) की सैद्धांतिक और राजनीतिक एजेंसी, ताप ची कोङ स्सान (Tạp chí Cộng Sản; साम्यवाद समीक्षक) के लिए काम किया। तथा 1991 से 1996 तक, ताप ची कोङ स्सान के मुख्य संपादक रहे।
1981 में अकैडमी ऑफ़ साइंसज़ में पढ़ने के लिए सोवियत यूनियन गए, जहाँ से उन्होंने 1983 में इतिहास में कैंडिडेट ऑफ़ साइंसज़ की डिग्री हासिल की।
याकूब मेमन

याकूब अब्दुल रज़ाक मेमन (30 जुलाई 1962 - 30 जुलाई 2015) पेशे से चार्टर्ड एकाउंटेंट और भारत का एक नागरिक था जो आतंकवाद के दोष में जुलाई २०१५ तक भारत में फाँसी पाने वाल अंतिम व्यक्ति था। वह १२ मार्च, १९९३ को मुंबई में हुए सीरियल बम ब्लास्ट के मुख्य दोषीओं में से एक था। १९९३ मुंबई बम विस्फोट की आतंकी घटना में एक दर्जन से अधिक जगहों पर धमाके हुए थे। इनमें २५७ लोग मारे गए थे और ७०० से अधिक घायल हुए थे। पंद्रह वर्षो तक चले मुकदमे में विशेष टाडा न्यायाधीश पीडी कोदे ने जुलाई २००७ में १२ लोगों को मौत की सजा सुनाई थी, जिसमें से एक मेमन था। उस पर धमाकों की साजिश में शामिल होने के अलावा वारदात के लिए वाहनों का इंतजाम व विस्फोटक लदे वाहनों को निर्दिष्ट जगहों पर खड़ा करवाने का आरोप था। फांसी की सजा सुनाए जाने के बाद से वो नागपुर सेंट्रल जेल में बंद था।मेमन की पुनर्विचार याचिका को खारिज करते हुए भारतीय सर्वोच्च न्यायालय ने उसकी फांसी बरकरार रखी थी। साल २०१४ में भारत के राष्ट्रपति प्रणब मुखर्जी के द्वारा भी उसकी दया याचिका खारिज की गई। हालाँकि उसके वकीलों ने फांसी की सजा को उम्रकैद में बदलने की मांग की थी। वकीलों की दलील थी कि वह सिर्फ धमाकों की साजिश में शामिल था न कि धमाकों को अंजाम देने में। कोर्ट के मुताबिक, याकूब मेमन, टाइगर मेमन और दाउद इब्राहिम मुंबई धमाकों के मुख्य षडयंत्रकारी थे। वो अपने परिवार में सबसे पढ़े लिखे व्यक्ति था। मेमन तब से भारतीय जेल में बंद था जब नेपाल पुलिस ने उसे काठमांडू से गिरफ्तार करके भारतीय जांच एजेंसी सीबीआई को सौंपा था। उस पर आरोप था कि वह एक अकाउंट से जुड़ी फर्म चला रहा था,जिसके जरिये वह अपने भाई टाइगर मेमन के गैर-कानूनी वित्तीय लेनदेन संभालता था। ३० जुलाई २०१५ को सुबह 6:30 प्रातः उसे फाँसी दी गई   जो तमाम न्यायिक प्रक्रियाओं के पूरा होने पर उच्चतम न्यायालय के आदेशानुसार दे दी गई।
लोचक पित्‍त

लोचक पित्‍त:

यह पित्‍त दोनों आखों में रहता है, इसी से जीव को दिखाई देता है।

सन्‍दर्भ ग्रन्‍थ:

चरक संहिता सुश्रुत संहिता वाग्‍भट्ट भाव प्रकाश चिकित्‍सा चन्‍द्रोदय

Headline text

बाहरी कडियां
कोहबर

कोहबर (कौतुकगृह, कोष्ठवर) उत्तरी-मध्य भारत (अवध, पूर्वांचल और मिथिला क्षेत्र) और इससे संलग्न नेपाल के तराई क्षेत्र (विशेषकर जनकपुर अंचल) में प्रचलित चित्रकारी की एक विधा है। विवाह के समय, घर के किसी एक कमरे में पूर्वी दीवाल पर गोबर से लीप कर, पिसी हल्दी (ऐपन) और पिसे चावल (चौरठ) से चित्रकारी की जाती है; इसके ठीक नीचे जमीन पर गोबर से लीप कर विविध पूजन सामग्रियाँ रखी जाती हैं। वर एवं वधू पक्ष दोनों के घर में, विवाह की विविध रस्मों में से एक कार्यक्रम कोहबर पूजन का भी होता है जिसमें भीत पर बने इस कोहबर का पूजन किया जाता है। इन कार्यक्रमों के दौरान कुछ विशेष संस्कार-गीत भी गाये जाते हैं जिन्हें कोहबर गीत कहते हैं और इनमें वर-वधू के बीच प्रेम भाव बढ़ाने की भावना होती है। कोहबर घर के उस कमरे को भी कहते हैं जहाँ यह चित्रांकन किया जाता है। वधू के आगमन पर उसे इसी कक्ष में रहना होता है।
1999 कनाडा मास्टर्स

महिला एकल

मार्टिना हिंगिस ने  मोनिका सेलेस को 6–4, 6–4 से हराया।
ब्लैकमेल (2018 फ़िल्म)

ब्लैकमेल 2018 में बनी भारतीय हिन्दी हास्य फ़िल्म है, जिसका सह-निर्माण और निर्देशन अभिनय देव ने किया है। इस फ़िल्म में इरफ़ान खान, कीर्ति कुल्हाड़ी, अरुणोदय सिंह और दिव्या दत्ता मुख्य किरदार निभा रहे हैं। टी-सीरीज और आरडीपी मोशन पिक्चर्स के बैनर तले इस फ़िल्म का निर्माण किया गया है। इस फ़िल्म में एक पूरे दिन काम करने वाले एक इंसान की है, जो अपने जीवन से खुश नहीं रहता, और उसकी जिन्दगी में तब एक अजीब मोड आता है, जब उसे पता चलता है कि उसकी बीवी किसी और से प्यार करती है। ये फ़िल्म 6 अप्रैल 2018 को सिनेमाघरों में दिखाया गया।

कहानी

देव कौशल (इरफान खान) एक टॉयलेट पेपर बनाने वाली कंपनी में काम करता है, वो पेशेवर और निजी जीवन, दोनों से ही दुःखी रहता है। ये अपनी संतुष्टि के लिए दूसरों की पत्नियों के तस्वीरों को चुराते रहता है। एक दिन अपनी पत्नी, रीना कौशल (कीर्ति कुल्हारी) को चौंकाने के लिए अपने ऑफिस से घर जल्दी आ जाता है। लेकिन घर आने के बाद उसे ही झटका लग जाता है। वो अपनी पत्नी को किसी और आदमी, रंजीत अरोड़ा (अरुणोदय सिंह) के साथ बिस्तर पर देख लेता है। उसके बाद वो कई तरह की चीजें सोचता है, जैसे प्रेमी को मारना, फिर पत्नी को मारना, लेकिन अंत में वो उन्हें ब्लैकमेल करने की सोचता है।

विकास

फिल्म बनाने के बारे में 2014 में पता चला था, जब अभिनय देव ने बताया था कि वे अगली फिल्म मुंबई में बनाने जा रहे हैं। जनवरी 2015 में एक रिपोर्ट में सामने आया कि अभिनय देव की अगली फिल्म का निर्माण राकेश रोशन करने वाले हैं, जिसमें इफ़रान खान और अदिति राव हैदरी मुख्य किरदार में पति और पत्नी की भूमिका निभाएंगे। इसके अलावा इसमें कुणाल कपूर, कुणाल रॉय कपूर और विजय राज भी शामिल किए गए हैं और फिल्माने का काम फरवरी के अंत तक शुरू हो जाएगा। लेकिन जून 2015 में पता चला कि राकेश रोशन ने इस फिल्म के निर्माण से अपने हाथ पीछे कर लिए हैं। अभिनय देव के अनुसार उन दोनों के बीच रचनात्मक भिन्नता होने के कारण ऐसा हुआ है।
इसके एक साल बाद अभिनय देव ने बताया कि उन्होंने फोर्स 2 का काम पूरा कर लिया है और अपनी पुरानी अधूरी फिल्म को फिर से पूरा करने की सोच रहे हैं। नवम्बर 2016 में अभिनय देव की इस अधूरी फिल्म को "ब्लैकमेल" नाम दिया गया। फरवरी 2017 ये बात सामने आई कि टी-सीरीज इस फिल्म का निर्माण करेगा। अप्रैल 2017 में पता चला कि इस फिल्म का नाम बदल कर "रायता" रख दिया गया है और इस बात का भी पता चला कि इरफान की पत्नी का किरदार अदिति राव हैदरी के जगह कीर्ति कुल्हारी करने वाली हैं, जो निर्देशक की पहली पसंद थी।
इस फिल्म को फिल्माने का काम 4 अप्रैल 2017 से शुरू हो गया और सारा काम बस मुंबई में ही निपट गया। दिसम्बर 2017 को फिल्म का नाम आधिकारिक रूप से "ब्लैकमेल" रख दिया गया और इसकी भी घोषणा की गई कि ये फिल्म सिनेमाघरों में 30 मार्च 2018 को दिखाया जाएगा।
कश्मीर की कली

संक्षेप में कथानक

राजीव लाल की माँ उसके लिए एक लड़की चुनती हैं, लेकिन राजीव को वह पसंद नहीं आती। माँ के गुस्से से बचने के लिए वह कश्मीर में अपने बंगले में पहुँच जाता है। वहाँ उसे फूल बेचने वाली चम्पा से प्यार हो जाता है, लेकिन चम्पा का बाप शादी से इन्कार कर देता है। उधर राजीव को पता लगता है कि उसकी असली माँ कोई और है।

चरित्र

राजीव - शम्मी कपूर
श्रृंखला खतिवड़ा

जीवनी और पारिवारिक परिदृश्य

खतिवड़ा का जन्म हेटौड़ा, प्रदेश संख्या 3 में हुआ था। ये उस परिवार से संबंधित हैं जिनका परिवार राजनीतिक परिदृश्य के घेरे में आता है। उनके पिता, श्री बिरोध खतिवड़ा नेकपा (संमाले) के नेता हैं, जो चौथी बार आम चुनाव में केंद्रीय संसदीय सदस्य के तौर पर मकवानपुर निर्वाचन क्षेत्र संख्या 2 से निर्वाचित हुए हैं। उनकी माता मुनु सिग्देल नेकपा (संमाले), मकवानपुर जिला की अध्यक्षा हैं और प्रदेश संख्या 3 प्रदेश सभा की सदस्य भी हैं। उनका एक बड़ा भाई भी है, जो ऑस्ट्रेलिया में रहते हैं। खतिवड़ा वर्तमान में थालसिखेल, ललितपुर में अपने माता-पिता और दादा-दादी के साथ रहती हैं।

मिस नेपाल 2018

श्रृंखला ने मिस नेपाल वर्ल्ड 2018 का खिताब निकिता चंदक का अनुगामी बनते हुए जीता। इस प्रतियोगिता का आयोजन नेपाल की राजधानी काठमांडू में 11 अप्रैल 2018 को हुआ था।

मिस वर्ल्ड 2018

श्रृंखला अभी विश्व के 118 प्रतियोगियों के साथ मिस वर्ल्ड 2018 में भाग ले रही हैं। यह खिताब जीतने वाली प्रतियोगी पिछले साल की मिस वर्ल्ड-2017 की विजेता भारत की मानुषी छिल्लर की अनुगामी होगी। मिस वर्ल्ड 2018 प्रतियोगिता का आयोजन 8 दिसंबर 2018 को चीन के सान्या में होगा।
निव्ख़ लोग

नाम का उच्चारण

'निव्ख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इतिहास

माना जाता है कि निव्ख़ों के पूर्वज साइबेरिया में बायकल झील से पूर्व में आज से १०,००० साल से भी पहले पहुंचे। निव्ख़ों के बाद इस क्षेत्र में बहुत सी अन्य जातियाँ आई जिनसे निव्ख़ों को बहुत हानि हुई। पहले यहाँ तुन्गुसी लोग आए, जिनके एक मान्छु-नामक समुदाय ने निव्ख़ों से लगान लेना शुरू कर दिया। १९वीं सदी तक इस इलाक़े में रूसी साम्राज्य का क़ब्ज़ा हो गया और रूसी कोज़ाकों ने निव्ख़ ज़मीनों को अपना बनाकर निव्ख़ों को एक छोटा-सा निर्धन अल्पसंख्यक समुदाय बना छोड़ा। आधुनिक युग में बहुत से निव्ख़ों ने रूसी रहन-सहन और खान-पान अपना लिया है। धार्मिक दृष्टि से अधिकतर निव्ख़ ओझा प्रथा में विशवास रखते हैं हालांकि कुछ ने रूसी ईसाई धर्म अपना लिया है।
तटरक्षक

तटरक्षक या तटरक्षक बल एक नौसेना के समान सैन्य या अर्द्ध-सैन्य संगठन होता है, परन्तु इसका मुख्य कर्तव्य आतंकवाद और अपराध से एक देश के समुद्री क्षेत्रों की रक्षा करना है, इसके अतिरिक्त यह खतरे में पड़े पोतों और नौकाओं को बचाने का कार्य भी करते हैं। भारत का बल भारतीय तटरक्षक कहलाता है। कई देशों मे तटरक्षक बल एक कानून प्रवर्तन संगठन की भूमिका भी निभाते हैं।
ट्रेंटन

ट्रेंटन (Trenton) संयुक्त राज्य अमेरिका के न्यूजर्सी राज्य की राजधानी तथा मुख्य नगर है। स्थिति : 400 15" उ0 अ0 तथा 740 41" पू0 दे0। यह नगर डेलावर नदी के पूर्वी तट पर, न्यूयॉर्क नगर से 96 किमी0 दक्षिण-पश्चिम में तथा फिलाडेल्फिया से 48 किमी0 उत्तर-पूर्व में राज्य के पश्चिमी मध्यवर्ती भाग में स्थित है। नगर समुद्रतल से 17.2 मीटर की ऊँचाई पर 20.2 वर्ग किमी0 के क्षेत्रफल में पठारी भाग पर फैला हुआ है।
राजनीतिक दृष्टि से उद्बुद्ध होने के अतिरिक्त यह नगर देश का बड़ा औद्योगिक तथा व्यावसायिक केंद्र भी है। यहाँ मिट्टी के बरतन, लोह उद्योग, बिजली के सामान, रबर, एसेबेस्टाँस की चादरें, ऊनी तथा सूती वस्त्र, प्लास्टिक की वस्तुएँ, रंग, बत्तियाँ, बल्ब आदि सामान बनाने के कारखाने हैं। यहाँ की औद्योगिक तथा व्यावसायिक शिक्षा संस्थाएँ बहुत ही महत्वपूर्ण हैं। प्रिंसटन विश्वविद्यालय यहाँ से 16 किमी0 की दूरी पर स्थित है। बहुसंख्यक अंग्रेजों के अतिरिक्त अन्य यूरोपीय निवासियों एवं नीग्रो लोगों की अधिकता है।
दाल बाटी चूरमा

बाटी के लिये सामग्री

आटा –चार कप
बेसन –एक कप
घी –एक कप
दही –आधा कप
अजवाइन –एक छोटा चम्मच
नमक –स्वादानुसार

विधि

आटे में दही, बेसन, घी, अजवाइन तथा जरूरत के अनुसार पानी डाल कर नरम गूंध लें नींबू के आकार की गोलियाँ बना लें .ढक कर एक घंटे के लिए रख दें गर्म कोयले पर बारी बारी से सुनहरा होने तक सेक ले फिर गर्म घी में डाल कर रखें

सामग्री, दाल के लिए

मूंग की छिलके वाली दाल –सौ ग्राम
चना दाल –पचास ग्राम
अरहर दाल –पचास ग्राम
उडद दाल –पचास ग्राम
प्याज बारीक़ कटी –एक
टमाटर बारीक़ कटा –एक
हर धनिया –थोडा सा
घी –दो छोटा चम्मच
हल्दी –आधा छोटा चम्मच
गर्म मसाला –आधा छोटा चम्मच
लाल मिर्च –एक बड़ा चम्मच
लहसुन अदरक का पेस्ट –एक छोटा चम्मच
हींग –चुटकी भर
नीबू –एक
2017 इस्तानबुल नाईट क्लब हमला

हमला

हमला 1 जनवरी 2017 को स्थानीय समयानुसार देर रात 1.30 बजे (यूटीसी+3) के आसपास ओर्ताकोय इलाके के रीना नाइट क्लब में हुआ। इसमें 40 अन्य घायल हो गए।'सीएनएन तुर्क' की रिपोर्ट के अनुसार, हमलावर ने सांता क्लॉज की ड्रेस पहन रखी थी।
यूराल नदी

यूराल नदी (अंग्रेज़ी: Ural), उराल नदी (रूसी: Урал) या झ़ायक नदी (रूसी: Жайық) रूस और काज़ाख़स्तान से बहने वाली एक नदी है। यह यूराल पहाड़ों के दक्षिणी भाग में उत्पन्न होती है और १,५११ किमी के लम्बे सफ़र के बाद कैस्पियन सागर में मिल जाती है। वोल्गा नदी और डैन्यूब नदी के बाद यह यूरोप की तीसरी सबसे लम्बी नदी है। कैस्पियन सागर के लिए यह वोल्गा नदी के बाद दूसरा सबसे मुख्य जलस्रोत है।

झ़ायक का उच्चारण

'झ़ायक' शब्द में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द और हिन्दी के अझ़दहा शब्द के 'झ़' से मिलता है।

नदीमार्ग

यूराल नदी यूराल पर्वतों के क्रुगलाया पहाड़ की ढलान पर शुरू होती है जो राजनैतिक रूप से रूस के बश्कोरतोस्तान प्रान्त में स्थित है। यहाँ इसकी चौड़ाई ६०-८० मीटर है। फिर यह नीचे याइक दलदली क्षेत्र में आ जाती है जहाँ इसकी चौड़ाई बढ़कर ५ किमी हो जाती है। फिर यह रूस के माग्नीतोगोर्स्क शहर से गुज़रती है जो चेल्याबिन्स्क ओब्लास्त में है। इसके किनारे अब पत्थरीले और गहरे हो जाते हैं। फिर यह ओरेनबूर्ग ओब्लास्त के ओर्स्क शहर से गुज़रती हुई अचानक पश्चिम का रुख़ करती है और गूबरलिन्स्क पहाड़ों में एक तंग घाटी से निकलती है जिसके बाद यह काज़ाख़स्तान के उरल (उराल्स्क) शहर से निकलती है। इसके बाद यह सीधा दक्षिण की ओर चलती हुई पश्चिमी काज़ाख़स्तान प्रान्त और अतिराऊ प्रान्त से गुज़रती है। अब इसकी धार बंटकर बहुत सी उपधाराएँ और झीलें बनाती है, जिनमें याइक धारा और ज़ोलोतोय धारा प्रमुख हैं। इन दोनों से यहाँ एक विशाल आर्द्र इलाक़ा (घास और पौधों से भरा हुआ क्षेत्र जहाँ बहुत कम गहराई का पानी फैला हुआ हो) बनता है। इसमें बहुत से पक्षी, जानवर, मछलियाँ और वनस्पति पनपते हैं। कैस्पियन सागर में यूराल नदी की डेल्टा का एक अजीब-ग़रीब लम्बी ऊँगली जैसा आकार है।
समीना खामिद गुर्की

समीना खामिद गुर्की एक राजनीतिज्ञ है पाकिस्तान के राष्ट्रीय विधानसभा में | वह NA-130 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
विक्टर इमानुएल द्वितीय

विक्तर एमानुएल द्वितीय (Victor Emanuel II ; इतालवी: Vittorio Emanuele Maria Alberto Eugenio Ferdinando Tommaso ; १८२० - १८७८) वर्तमान इटली के 'जनक' ( Father of the Fatherland ; इतालवी : Padre della Patria ) माने जाते हैं। उनका नाम जर्मनी के प्रिंस बिस्मार्क और भारत के सरदार पटेल के दर्जे का माना जाता है। इन्होंने अनेक राज्यों में विभक्त देश को एक कर वर्तमान इटली का रूप दिया, सीमावर्ती प्रबल देशों से उसे निर्भय बनाया और उसे अंतरराष्ट्रीय स्तर पर प्रतिष्ठा दिलायी।

परिचय

विक्टर चार्ल्स एलबर्ट का पुत्र था। पिता के गद्दी त्याग करने पर वह सार्दीनिया का राजा बना और अपनी वीरता, राजनीतिक कुशलता तथा दूरदर्शिता से सार्दीनिया के राज्य को संयुक्त इटली के महान राज्य में परिवर्तित कर दिया।
इटली के मैजिनी और गैरीबाल्डी तथा अन्य क्रांतिकारियों और प्रजातंत्रवादियों का सहयोग प्राप्त कर एमानुएल ने सबको एक किया। इन्होंने १० नवंबर, १८५९ को ज्यूरिक की संधि में लोबार्दी प्रदेश आस्ट्रिया से और सितंबर, १८७० में प्रशा-फ्रांस की लड़ाई में रोमन प्रदेश फ्रांस से प्राप्त किए। सिसली, नेपल्स, वेनिस, तस्कनी, जिचीज और रोमान्या के अलग-अलग राज्यों को इटली में मिलाने में उसने अपूर्व सफलता प्राप्त की। रोमन प्रदेश को इटली में मिलाने का घोर विरोध वातिकन के पोप ने किया, जिस कारण दोनों के संबंध वर्षो तक बिगड़े रहे। आंतरिक सुधारों में एक बड़ा कदम चर्च की अदालतों के अधिकारों को सीमित करना था। उसके कारण भी उसको पोप का कोपभाजन बनना पड़ा। स्वयं कैथोलिक होते हुए भी उसने उसकी परवाह नहीं की। अपनी जनता और संसद् का विश्वास उसे सदा प्राप्त रहा। आस्ट्रिया के आर्चड्यूक की लड़की से विवाह कर उसने फ्रांस के सम्राट् तृतीय नैपोलियन के साथ भी पारिवारिक संबंध कायम किए। दोनों की पुरानी शत्रुता से उसने पूरा लाभ उठाया; परंतु तृतीय नैपोलियन उसकी बढ़ती हुई शक्ति के प्रति सदा सशंक रहा। क्रीमिया के युद्ध में उसने रूस के विरुद्ध फ्रांस और इंग्लैंड का साथ देकर अपनी और इटली दोनों की प्रतिष्ठा में चार चाँद लगा दिए। पेरिस में तृतीय नैपोलियन और लंदन में महारानी विक्टोरिया ने तथा दोनों देशों की जनता ने भी उसका हार्दिक स्वागत किया। प्रशा और फ्रांस के युद्ध से भी उसने पूरा लाभ उठाया। फ्रांस ने पहली पराजय के बाद जब १,००,००० इटालियन सैनिकों की सहायता की माँग की तब उसने रोमन प्रदेश को फ्रांसीसी सेनाओं से खाली करवा कर ७ जुलाई, १८७१ को रोम को संयुक्त इटली में मिलाकर उसको राजधानी बनाया और उसका पुनर्निर्माण किया।
विक्टर इमानुएल द्वितीय सुदृढ़ प्रकृति, सहृदय स्वभाव, स्वाभिमानी, राजनीतिज्ञ और दूरदर्शी शासक था। सेनापति के रूप में जीवन का आरंभ कर वह सैनिक शक्ति की अपेक्षा अपनी बुद्धिमत्ता से संयुक्त इटली का सम्राट् बना। अपनी स्थिति को सांवैधानिक बनाकर उसने संसद् के सहयोग से शासनसूत्र का संचालन किया। शासन में कोई विशेष सुधार वह नहीं कर सका; देश की आर्थिक स्थिति को उसने काफी उन्नत बनाया और सेना का पुनर्गठन कर उसको शक्तिशाली बनाया। ९ फरवरी,१८७८ को रोम में ज्वर से उसकी मृत्यु हो गई।
अल्युमिनियम फ्लोराइड

अल्युमिनियम फ्लोराइड एक अकार्बनिक यौगिक है।
बांग्लादेश में हिंदू धर्म

2011 बांग्लादेश की जनगणना के लिए बांग्लादेश ब्यूरो ऑफ स्टैटिस्टिक्स के अनुसार हिंदू धर्म बांग्लादेश में दूसरा सबसे बड़ा धार्मिक संबद्धता है, जिसमें लगभग 8.96% आबादी शामिल है। आबादी के मामले में, बांग्लादेश भारत और नेपाल के बाद दुनिया का तीसरा सबसे बड़ा हिंदू राज्य है। बांग्लादेश ब्यूरो ऑफ स्टैटिस्टिक्स (बीबीएस) के अनुमान के अनुसार, 2015 तक बांग्लादेश में 17 मिलियन हिंदू थे| प्रकृति में, बांग्लादेशी हिंदू धर्म पड़ोसी भारतीय राज्य पश्चिम बंगाल में हिंदू धर्म के रूपों और रीति-रिवाजों जैसा दिखता है, जिसके साथ बांग्लादेश (जिसे पूर्वी बंगाल के नाम से जाना जाता है) 1947 में भारत के विभाजन तक एकजुट था। हिंदुओं के विशाल बहुमत बांग्लादेश में बंगाली हिंदू हैं। बांग्लादेशी हिंदू धर्म में पवित्र नदियों, पहाड़ों और मंदिरों के लिए अनुष्ठान स्नान, प्रतिज्ञा और तीर्थयात्रा आम अभ्यास हैं। मुस्लिम पीआईआर के मंदिरों में एक साधारण हिंदू पूजा करेगा, धर्म से चिंतित किए बिना उस स्थान को संबद्ध किया जाना चाहिए। हिंदुओं ने अपने शारीरिक बंधकों के लिए कई पवित्र पुरुषों और तपस्या को व्यक्त किया है। कुछ का मानना है कि वे केवल एक महान पवित्र व्यक्ति को देखकर आध्यात्मिक लाभ प्राप्त करते हैं। सितंबर-अक्टूबर में आयोजित दुर्गा पूजा, बांग्लादेशी हिंदुओं का सबसे महत्वपूर्ण त्यौहार है और इसे व्यापक रूप से बांग्लादेश में मनाया जाता है।

जनसांख्यिकी

हिंदू देवी सरस्वती, ढाका विश्वविद्यालय की प्रतिमा
2001 की जनगणना के अनुसार बांग्लादेश में 11,379, 000 हिंदू हैं। हालांकि, कुछ अनुमान बताते हैं कि बांग्लादेश में लगभग 12 मिलियन हिंदू हैं। 2000 के उत्तरार्ध में बांग्लादेश में हिंदुओं को लगभग सभी क्षेत्रों में लगभग समान रूप से वितरित किया गया था, गोपालगंज, दीनाजपुर, सिलेत, सुनमगंज, मयमसिंह, खुल्ना, जेसोर, चटगांव और चटगांव हिल ट्रैक्ट्स के कुछ हिस्सों में बड़ी सांद्रता थी। ढाका की राजधानी शहर में, मुसलमानों के बाद हिंदुओं का दूसरा सबसे बड़ा धार्मिक समुदाय है और पुराने शहर के शंकारी बाजार में और आसपास हिंदुओं की सबसे बड़ी सांद्रता पाई जा सकती है। कला, शिक्षा, साहित्य और खेल में हिंदुओं का योगदान उनकी संख्यात्मक ताकत से कहीं अधिक है।

हिंदू मंदिर

पूरे देश में हिंदू मंदिरों और मंदिरों को कम या ज्यादा वितरित किया जाता है। कांटाजी मंदिर 18 वीं शताब्दी के मंदिर का एक सुंदर उदाहरण है। प्रमुखता के मामले में सबसे महत्वपूर्ण मंदिर ढाका में स्थित ढकेश्वरी मंदिर है। यह मंदिर अन्य हिंदू संगठनों के साथ दुर्गा पूजा और कृष्णा जन्माष्टमी को बहुत प्रमुख रूप से व्यवस्थित करता है। ढाका के अन्य मुख्य मंदिर रामकृष्ण मिशन, जॉय काली मंदिर, लक्ष्मी नारायण मंदिर, स्वामी बाग मंदिर और सिद्धेश्वरी कालीमंदिर हैं। ढाका में प्रसिद्ध रामन काली मंदिर 1971 में बांग्लादेश के लिबरेशन वार के दौरान पाकिस्तानी सेना द्वारा नष्ट कर दिया गया था, और बांग्लादेशी हिंदुओं ने मंदिर का पुनर्निर्माण करने की स्वतंत्रता के बाद सक्रिय सरकारों को सक्रिय रूप से याचिका दायर कर रहे हैं, जहां लगभग 100 भक्तों के नरसंहार भी हुए थे।

सामुदायिक मुद्दे

पुथिया, राजशाही में मंदिर हिंदू समुदाय में बांग्लादेश के प्रमुख मुस्लिम समुदाय के समान कई मुद्दे हैं। इनमें महिलाओं के अधिकार, दहेज, गरीबी, बेरोजगारी और अन्य शामिल हैं। हिंदू समुदाय के लिए अद्वितीय मुद्दों में बांग्लादेश में हिंदू संस्कृति और मंदिरों का रखरखाव शामिल है। इस्लामवादियों के छोटे संप्रदाय लगातार राजनीतिक और सामाजिक रूप से बांग्लादेश के हिंदुओं को अलग करने की कोशिश करते हैं
इंग्लैंड महिला बनाम न्यूज़ीलैंड महिला बनाम दक्षिण अफ्रीका महिला

इंग्लैंड, न्यूज़ीलैंड और दक्षिण अफ्रीका महिला क्रिकेट टीमों के बीच खेलने वाले प्रतियोगिता की सूची हैं।
दक्षिण बिहार केन्‍द्रीय विश्‍वविद्यालय

उद्देश्य

अधिनियम की धारा 5 में कहा गया है, विश्वविद्यालय के उद्देश्य होगा:
"... प्रसार और अग्रिम ज्ञान के लिए यह उचित समझे के रूप में सीखने की ऐसी शाखाओं में अनुदेशात्मक और अनुसंधान सुविधाओं को उपलब्ध कराने के द्वारा करने के लिए; मानविकी में एकीकृत पाठ्यक्रम, सामाजिक विज्ञान, अपने शैक्षिक कार्यक्रमों में विज्ञान और प्रौद्योगिकी के लिए विशेष प्रावधान बनाने के लिए; शिक्षण-अधिगम प्रक्रिया और अंतर-अनुशासनात्मक अध्ययन और अनुसंधान के क्षेत्र में नवाचारों को बढ़ावा देने के लिए उपयुक्त कदम उठाने के लिए; शिक्षित और देश के विकास के लिए मानव शक्ति को प्रशिक्षित करने के लिए; विज्ञान और प्रौद्योगिकी को बढ़ावा देने के लिए उद्योगों के साथ संपर्क स्थापित करने के लिए; और सामाजिक और आर्थिक स्थिति और लोगों के कल्याण, उनकी बौद्धिक, शैक्षणिक और सांस्कृतिक विकास के सुधार के लिए विशेष ध्यान देने के लिए। "

सुविधाएँ

मुख्य कैम्पस पटना स्थित बिरला इंस्टिट्यूट ऑफ टेक्नोलॉजी के परिसर में एक किराए के भवन में स्थित है।
विश्वविद्यालय किराये के भवन में पटना और गया में दोनों लड़कों और लड़कियों के लिए छात्रावास की सुविधा प्रदान करता है। यह विभिन्न विज्ञान और सामाजिक विज्ञान विषयों में शैक्षिक पाठ्यक्रम, शिक्षण और अनुसंधान का समर्थन करने के लिए (एक साथ पटना और गया) 20,000 किताबें होने के एक पुस्तकालय का विकास किया है। पुस्तकालय 100 पत्रिकाओं और दुनिया भर से प्रतिष्ठित पत्रिकाओं, और 8000 से अधिक पत्रिकाओं डिजिटल सिग्नेचर इकठे किये गये है। पुस्तकालय ऐसे ऑनलाइन सेवाओं, ऑनलाइन कैटलॉग और डिजिटलीकरण के रूप में आधुनिक सुविधाओं से लैस है।
अपनी स्थापना के बाद विश्वविद्यालय कई पाठ्यक्रम और शिक्षा प्रदान करता है।

प्रस्तावित कैम्पस

दिसंबर 2013 में, विश्वविद्यालय लगभग 12 किलोमीटर दूर गया से, पंचानपुर में परिसर स्थापित करने के लिए भारत सरकार से 300 एकड़ जमीन का कब्जा मिल गया। इस विश्वविद्यालय की चांसलर मीरा कुमार के अनुसार साइट पर 27 फरवरी, 2014 से निर्माण का कार्य प्रगति पर है। हालिया खबरों के मुताबिक़ इसके गया पंचनपुर(जमुने के रास्ते)  स्थित कैम्पस में शिक्षण कार्य शुरू हो गया है। तथा अब यहीं से पठन पाठन का कार्य भी संपादित होता है।